CELEX: 32021R1814
Language: el
Date: 2021-10-07 00:00:00
Title: Κανονισμός (ΕΕ) 2021/1814 της Ευρωπαϊκής Κεντρικής Τράπεζας της 7ης Οκτωβρίου 2021 που τροποποιεί τον κανονισμό (ΕΚ) αριθ. 2157/1999 σχετικά με τις εξουσίες της Ευρωπαϊκής Κεντρικής Τράπεζας για την επιβολή κυρώσεων (ΕΚΤ/2021/46)

15.10.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 367/2
               
            
         ΚΑΝΟΝΙΣΜΟΣ (ΕΕ) 2021/1814 ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ
         της 7ης Οκτωβρίου 2021
         που τροποποιεί τον κανονισμό (ΕΚ) αριθ. 2157/1999 σχετικά με τις εξουσίες της Ευρωπαϊκής Κεντρικής Τράπεζας για την επιβολή κυρώσεων (ΕΚΤ/2021/46)
         ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 132 παράγραφος 3,
         Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως τα άρθρα 34.3 και 19.1,
         Έχοντας υπόψη τον κανονισμό (ΕΚ) αριθ. 2532/98 του Συμβουλίου, της 23ης Νοεμβρίου 1998,σχετικά με τις εξουσίες της Ευρωπαϊκής Κεντρικής Τράπεζας για την επιβολή κυρώσεων (1), και ιδίως το άρθρο 6 παράγραφος 2,
         Εκτιμώντας τα ακόλουθα:
         
                     (1)
                  
                  
                     Για λόγους ασφάλειας δικαίου και χάριν διαφάνειας θα πρέπει να ενημερώνονται τα ιδρύματα για τις μεθόδους που εφαρμόζει η ΕΚΤ κατά τον υπολογισμό των κυρώσεων που επιβάλλονται λόγω μη συμμόρφωσης με τις υποχρεώσεις τήρησης ελάχιστων αποθεματικών που καθορίζονται στον κανονισμό (ΕΕ) 2021/378 της Ευρωπαϊκής Κεντρικής Τράπεζας (ΕΚΤ/2021/1) (2).
                  
               
                     (2)
                  
                  
                     Ο τύπος και η μέθοδος που εφαρμόζει η ΕΚΤ για τον υπολογισμό των κυρώσεων, οι οποίες επιβάλλονται λόγω παράλειψης εκπλήρωσης εν όλω ή εν μέρει της υποχρέωσης τήρησης ελάχιστων αποθεματικών κατά το άρθρο 7 παράγραφος 1 του κανονισμού (ΕΚ) αριθ. 2531/98 του Συμβουλίου (3), ορίζονται ειδικότερα σε σχετική ανακοίνωση της Ευρωπαϊκής Κεντρικής Τράπεζας σχετικά με την επιβολή κυρώσεων για παραβάσεις της υποχρέωσης τήρησης ελάχιστων αποθεματικών (4). Για λόγους ασφάλειας δικαίου και προς αποφυγή του περαιτέρω κατακερματισμού του νομικού πλαισίου που διέπει την επιβολή κυρώσεων σε διάφορους τομείς αρμοδιότητας της ΕΚΤ κρίνονται σκόπιμες, αφενός, η απόσυρση της ανακοίνωσης και η ενσωμάτωση του συναφούς περιεχομένου της στην απόφαση (ΕΕ) 2021/1815 της Ευρωπαϊκής Κεντρικής Τράπεζας (ΕΚΤ/2021/ΧΧ) (5) και, αφετέρου, η ανάλογη τροποποίηση των παραπομπών του κανονισμού (ΕΚ) αριθ. 2157/1999 της Ευρωπαϊκής Κεντρικής Τράπεζας (ΕΚΤ/1999/4) (6).
                  
               
                     (3)
                  
                  
                     Για τους λόγους αυτούς ο κανονισμός (ΕΕ) αριθ. 2157/1999 (ΕΚΤ/1999/4) θα πρέπει να τροποποιηθεί.
                  
               
                     (4)
                  
                  
                     Προς διασφάλιση ενός εναρμονισμένου πλαισίου εφαρμογής των υποχρεώσεων τήρησης ελάχιστων αποθεματικών είναι απαραίτητη η έναρξη εφαρμογής του παρόντος κανονισμού την ίδια ημερομηνία με την απόφαση (ΕΕ) 2021/1815 (ΕΚΤ/2021/45),
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποιήσεις
            Ο κανονισμός (ΕΚ) αριθ. 2157/1999 (ΕΚΤ/1999/4) τροποποιείται ως εξής:
            
                        1.
                     
                     
                        στα άρθρα 3 παράγραφος 1, 11 παράγραφος 5 και 12 παράγραφος 1 οι παραπομπές στον κανονισμό του Συμβουλίου αντικαθίστανται από παραπομπές στον κανονισμό (ΕΚ) αριθ. 2532/98·
                     
                  
                        2.
                     
                     
                        στις παραγράφους 1 και 3 του άρθρου 11 οι λέξεις «κανονισμού του Συμβουλίου για τα ελάχιστα αποθεματικά» αντικαθίστανται από τις λέξεις «κανονισμού (ΕΚ) αριθ. 2531/98»·
                     
                  
                        3.
                     
                     
                        στο άρθρο 11 η παράγραφος 2 αντικαθίσταται από το ακόλουθο κείμενο:
                        
                           «2.   Σε περίπτωση επιβολής κύρωσης από την ΕΚΤ σύμφωνα με το άρθρο 7 παράγραφος 1 του κανονισμού (ΕΚ) αριθ. 2531/98 η εφαρμοστέα κύρωση υπολογίζεται με βάση τον τύπο και τη μέθοδο που ειδικότερα ορίζονται στην απόφαση (ΕΕ) 2021/1815 της Ευρωπαϊκής Κεντρικής Τράπεζας (ΕΚΤ/2021/45) (*1).
                        
                        
                           (*1)  Απόφαση (EΕ) 2021/1815 της Ευρωπαϊκής Κεντρικής Τράπεζας, της 7ης Οκτωβρίου 2021, σχετικά με τη μεθοδολογία υπολογισμού κυρώσεων που επιβάλλονται λόγω μη συμμόρφωσης με την υποχρέωση τήρησης ελάχιστων αποθεματικών και με συναφείς υποχρεώσεις (ΕΚΤ/2021/45) (EE L 367 της 15.10.2021, σ. 4).»."
                        
                     
                  
         
            Άρθρο 2
            Τελικές διατάξεις
            Ο παρών κανονισμός αρχίζει να ισχύει την 3η Νοεμβρίου 2021.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε όλα τα κράτη μέλη σύμφωνα με τις Συνθήκες.
            Φρανκφούρτη, 7 Οκτωβρίου 2021.
            
               
                  Για το Διοικητικό Συμβούλιο της ΕΚΤ
               
               
                  Η Πρόεδρος της ΕΚΤ
               
               Christine LAGARDE
            
         
         
            (1)  ΕΕ L 318 της 27.11.1998, σ. 4.
         
            (2)  Κανονισμός (ΕΕ) 2021/378 της Ευρωπαϊκής Κεντρικής Τράπεζας, 22ας Ιανουαρίου 2021, σχετικά με την εφαρμογή υποχρεωτικών ελάχιστων αποθεματικών (EKT/2021/1) (ΕΕ L 73 της 3.3.2021, σ.1).
         
            (3)  Κανονισμός (ΕΚ) αριθ. 2531/98 του Συμβουλίου, της 23ης Νοεμβρίου 1998, σχετικά με την εφαρμογή ελάχιστων αποθεματικών από την Ευρωπαϊκή Κεντρική Τράπεζα (ΕΕ L 318 της 27.11.1998, σ. 1).
         
            (4)  ΕΕ C 39 της 11.2.2000, σ. 3.
         
            (5)  Απόφαση (EΕ) 2021/1815 της Ευρωπαϊκής Κεντρικής Τράπεζας, της 7ης Οκτωβρίου 2021, σχετικά με τη μεθοδολογία υπολογισμού κυρώσεων που επιβάλλονται λόγω μη συμμόρφωσης με την υποχρέωση τήρησης ελάχιστων αποθεματικών και με συναφείς υποχρεώσεις (ΕΚΤ/2021/45) (βλέπε σελίδα 4 της παρούσας Επίσημης Εφημερίδας).
         
            (6)  Κανονισμός (ΕΚ) αριθ. 2157/1999 της Ευρωπαϊκής Κεντρικής Τράπεζας, της 23ης Σεπτεμβρίου 1999, σχετικά με τις εξουσίες της Ευρωπαϊκής Κεντρικής Τράπεζας για επιβολή κυρώσεων (ΕΚΤ/1999/4) (ΕΕ L 264 της 12.10.1999, σ. 21).